e: RULULO TAN 3, XIR CAZDASAGI ALADEMIA 
SONYVTARA ' 


Jara Noastră 


DIRECTOR: OCTAVIAN GOGA 





ANUL IV 
22 APRILIE 1923 


În. acest număr: Propaganda dela Budapesta de Octavian Goga; Clopo- 
tele, poezie de Zaharia Bârsan; Evreii din Ardeal şi presa lor de Gh. Tulbure; 
In faţa morții de Ion Gorun;  Subvenționarea școlilor minoritare de Octavian 
Prie; Strănepotul vornicului Mihai de Vasile Savel; România și Politica ex- 
ternă de V. N. P.; Cronica politică: Ultima întrunire dela „Dacia“ de Ion Balint; 
Gazeta rimată: Revoluţionarul din Gherla de 7ot-Anka-Man; Insemnări: Apelul 
la streinătate, Şezători literare, Ziaristul Vaida, DI N. lorga și foştii săi tovarăși. 


í CLUJ a i ; 
REDACȚIA ȘI ADMINISTRAȚIA : PIAȚA CUZA VODĂ NO. 16 ` 


Un exemplar 5 Lei 


© BCUCIuj 


RULULSVIR! M, YIR, JAL DArAR] EPERE 
d at TATA 





Propaganda dela Budapesta 


Nu mi-a fost dat demult să trec printrun şir de sensații anti- 
patice, ca astăzi când din bunăvoința unui prieten care vine din Un- 
garia mă găsesc în față cu un maldăr de cărţi și gazete din capitala 
de pe malul Dunării... 

Două ciasuri, cât am trecut cu ochii peste tiparele imunde, mi- au 
lăsat în suflet un sentiment de scârbă amestecat cu. milă, ceva din im- 
presia penibilă pe care-o resimți de câte ori îți trece pe dinainte un 
aspect prea strident al degradării umane. In adevăr, activitatea de aşa- 
zisă propagandă cu care elemente diriguitoare de-ale vecinilor noștri 
cred că trebuie să întreție focul sacru în tabăra lor, depășesc orice li- 
mită a trivialității și pe urma ei patrioții dela Budapesta ni se pre- 
zintă într'o postură de ridicol care ucide... 

Am răsfoit cu acest prilej cel puțin cincizeci. de numere din ga- 
zetele cele mai cetite ale Ungariei și din lectura lor mam edificat com- 
plect asupra spiritului public de peste Tisa. Suntem exact acolo cu 
mentalitatea curentă a vecinilor noștri, unde i-am lăsat la 1914, în 
ajunul răsboiului, când presa lor umilată şi bombastică își afișa pe 
toate coloanele stupida ei vitejie de cerneală. Drama continentului a 
trecut peste capetele acestor oameni cu tot cortegiul de groaznice ne- 
norociri şi dânșii wau învățat nimic. Sguduirea întricoşată de care i-a 
împărtășit istoria n'a putut scoate la iveală o conștiință schimbată, un 
îndemn serios .de premenire. După răsboiul pierdut, după comunismul 
care i-a desonorat, după ocupaţia noastră și puternica amputare de 
teritoriu, lumea Sar fi așteptat cu drept cuvânt la o tresărire vije- 
lioasă în sufletul poporului pornit să-şi revizuiască valorile de gândire. 
Revirimentul acesta. însă nu s'a produs, nu-l vede nimeni. Din primele 
momente ale independenţii atât de scump plătite, sau reluat iarăş 
clişeele vechi de orientare pripită, sau reîntronat idolii de ieri și de 
pe marginea prăpastiei s'au repus în circulaţie lozincele. care au dus 
Ungaria la pragul falimentului. Astăzi, săraci și neputincioși, în loc 

de-a se găsi în căutarea unor remedii pentru salvarea ţării, incorigi- 
bilii retori -dela Budapesta exercită aceeaș veche și demodată gesticu- 
lare largă, amenințând pe toată lumea și acoperindu- se de ridicol.. 

Cetesc ziarele de dinaintea mea şi mă uimește inconştiența 
cu care presa unei capitale crede că- -şi face datoria în clipele 
tragice ce-au urzit destinul unui popor. Nu văd o pagină de cerce 
tarė, un articol cumpănit care să pipăie resursele de viață pentru 
ziua de mâine şi sà introducă în conștiința publică fermentul unor 
binefăcătoare preocupări pozitive. In schimb o aşazisă propagandă 
deșanțată la tot pasul pentru. a menţine neadormită revolta în su- 
fletul cetățenilor şi-a-i înfierbânta împotriva tuturor vecinilor. Su- 
.premul capital moral al Ungariei actuale, pare a fi după concepția în- 
drumătorilor de-acum, o ură nepotolită susținută cu toate meşteşugu- 
rile. De-aceia zi cu zi hârtia tipărită împrăștie săgeți pe toate frontu- 
rile și mascând cu un val de sinamăgire mincinoasă cumplitele mizerii 
de acasă, urlă de durerile închipuite ale maghiarimei de peste frontieră. 
Nici odată nam întâlnit o mai detestabilă formulă de interpretare a 
îndatoririlor patriotice ca această tentativă voită de iluzionism politic 
în perioada de cea mai grea încercare a vieții unui neam. In mijlocul 
dărăpănărei generale a statului, în loc de-a înregistra mizeriile sdrobi- 
toare din față, ochii se îndreaptă dincolo de hotar și plâng lacrimi 
presbite, în vreme ce energiile dimprejur se pulverizează și se 
'secătuiesc. 

Propaganda presei ungurești și azi ca şi odinioară nu e decât 
o rețea zilnică de mirajuri şi fâgăduinți care răsună sgomotos ca în- 
trun bazar oriental și obosesc mintea cetitorilor. Zilnic se dă o bătălie 
crâncenă în aceste pagini împotriva tuturor statelor limitrofe, se ti- 
cluiesc orori și revoluții şi se pun în perspectivă cele mai grabnice 
“reparaţii. Tonul e veșnic ridicat, superlativele își reped cascada lor, 
grandilocvența turanică își face de cap, simțul proporțiilor s'a pierdut 
demult și-o lăudăroșie frivolă strigă din toate colțurile. lată de pildă 
ziarele de Paști pe care le cetesc acum cu bagajul lor de ură in- 
cendiară, asvârlită la tipar din prilejul sărbătorilor.  Grămezile de 
vorbe pocnesc goale fără o picătură de bun simţ rătăcit din lumea 
realității.  Ascultaţi la întâmplare cuvinte smulse din articolul prim 
al unei gazete guvernamentale, care ar fi să reprezinte în opinia 
publică orientările actualei stăpâniri: — „Decât democrația noi prețuim 
mai mult ultima rațiune a existenței noastre naționale: spada. Credem 
că Ungariu în aplauzele de simpatie ale lumii civilizate se va reîntoarce 
pe teritoriile ei străbune, drumul spre ele însă, nu-l va putea deschide 
decât cu sabia“. 

lată cum se face propagandă de către presa din vecini întro , 
vreme când foştii noștri compatrioți strânși din toate părţile întrun 
inel de fier, subt autoritatea unui amiral instalat în palatul din Buda, 
fac primele exerciţii de stat independent.. 

Propaganda însă nu se resumă numai în coloanele ziarelor, ea 
” angajează un cadru mult mai larg. Nenumărate cărţi și broșuri au um- 
plut vitrinele librăriilor, puse toate în serviciul aceleiaşi uri ireductibile, 

Operă de supratai săgeți de carton, chiote fără adâncime și fără sin- 
ceritate, sunt tot atâtea certificate de minori intelectuali pe care şi le 
liberează o societate căzută pe mâinile unei conduceri nepricepute. Nu 
cred să mai fie undeva o opinie publică, care să suporte o asemenea 
avalanșe de minciuni copilărești, o mai idioată pornografie politică ca 
cea tipărită astăzi la Budapesta. 

“Am înaintea mea între altele o carte voluminoasă, care în câteva 
sute de pagini, format mare, subt titlul „Bukaresti séták“, („Plimbari 
bucureștene“) relatează publicului maghiar impresii dela noi în legă- 
tură cu evenimentele politice din ultimii doi ani. Mincinos și trivial, 
întrun spirit dureros de meschin, se înfățișază oameni Şi lucruri de-aici, 
zăpăcind biata lume ungurească și aruncând asupra ei un val de mur- 
dării neruşinate pe urma cărora desorientarea crește lăsând în urmă 
desiluzii şi-o depresiune crescândă. Străinul care cetește aceste exhibiţii 
monstruoase se întreabă cu drept cuvânt, oare până la ce grad de per- 
versitate a neputinţii sa coborât nivelul intelectual și moral într'o țară 
unde lumea suportă astfel de strâmbături caraghioase ? Tradusă în limbi 
străine, cum aud că se plănuieşte, o asemenea operă e cel mai potrivit 
termometru care legitimează deodată cu lipsa de maturitate a unui 
popor spargerea alcătuirii vechi unde se adăposteau orizonturile celei 
mai banale concepţii de viaţă politică.. 

Hotărât: lucru, pe noi nu ne aranjează această eclipsă cerebrală 
dela Budapesta. Nu că ar fi primejdioasă, fiindcă disproporţiile de 
forță sunt astăzi, între cele două state, evidente, și cumpăna înclină în 
favoarea noastră. Dar câtă vreme se va menţine pe planul întâi această 
fantezie maladivă, șansele unei vecinătăți normale între cele două po- 
poare nu vor crește și PEREIRAS amare ale dușmăniei se vor re- 
simți de amândouă părțile... 

Urmărim de-aici cu viu interes toate palpitările pustei ungurești 
şi constătăm cu regret această învolburare fără repaos. De multe ori 
cei care cunoaştem Caracterul poporului maghiar și avem reale sim- 
patii pentru el, rămânem descurajați pe urma manifestărilor de copi- 
Jărie primitivă cu care ne suprind conducătorii dela Budapesta. 

Cine ştie, poate e justificată teoria multora care spun că Unga- 
ria e deplasată în frământarea actuală a Europii moderne, fiindcă 
Austria a îndrumat de veacuri viâța politică a vecinilor noștri rămași 
astfel într'o adolescență tardivă și că astăzi, în lipsă de guvernantă, 
societatea diriguitoare de pe malul Dunării se dedă la fel de fel de 
Ciudăţenii care stârnesc sau zâmbete, sau compătimiri. . . 


OCTA VIAN GOGA 

Clopotele 


Cântă clopotele 'n sat 
Rare... tot mai rare... 
Ploaie deasă s'a. lăsat... 
Și prin ploaie legănat 
Cântă clopotele *'n sat, 
Cântec de 'ngropare... 


Și s'aud cântări-cântări 

Cum. adorm părhântul.. 
Se ridică până'n zări, 
Și se frâng prin depărtări... 
` Si saud cântări-cântări 
Cum le joacă vântul... 


Mi se pare cam murit... 
= — Cine să’mi-o spună? — 
Ploaia plânge liniștit... 
Nu de preoți însoțit ` 
Mi se pare c'am murit... 
Inimă nebună !.. 


lar în urmă de sicriu — 

Prin tăcerea sumbră, 
Pe sub cerul plumburiu 
Trece-un mort printrun pustiu... 
lar în urmă de sicriu 

Numai eu... şi-o umbră... 


Prin văzduhul frânt de vânt 
Pacea-i tot mai sfântă... 

Și mi-e frig ca'ntrun mormânt. 

Sufletul mi-e de pământ... 

Prin văzduhul frânt de vânt 
Clopotele cântă... 


ZAHARIA BÂRSAN i 

Evreii din Ardeal și presa lor 


In coloanele acestei reviste sa vorbit adeseori de opera mai 
mult destructivă, decât pozitivă, pe care înțelege so îndeplinească „o 
anumită presă“ dela noi. Consecvenţi programului nostru, urmărim de 
o vreme încoace manifestările publice ale evreilor din Ardeal şin 
special atitudinea presei lor în diferite chestiuni la ordinea zilei. Zi- 
cem a „presei lor“ pentru cuvântul foarte simplu, că presa maghiară 
-din Ardeal este și astăzi aproape pe dea'ntregul în mâna concetăţeni- 
lor noștri evrei. Incă una din moştenirile binecuvântatei oblăduiri a 
feudalismului maghiar. Este știut, că presa răposatei Ungarii era 
aproape complect semitizată și că această presă, fără nici o escepție, 
era trâmbiţa fermecată a ideii de stat maghiar. Identificaţi întru totul cu 
aspiraţiile imperialismului unguresc, pozând pe asimilaţii și chiar pe 
„kossuthiştii“ în politică, evreii Ungariei milenare au fost șampionii 
acerbi ai ideologiei arpadiene, cu toate consecințele ei fatale în exer- 
citarea politicei de opresiune și de măghiarizare. Și ne sunt încă vii 
în memorie glasurile de sirene ale ziarelor budapestane, cari în frunte 
cu „Pesti Hirlap“ și cu alte mari cotidiane prin escelență evreieşti, au 
bătut recordul șovinismului, aruncând foc pe nări de câteori o dom- 
nişoară dela Sibiu era surprinsă de jandarmi cu o panitlicuță de tri- 
color românesc la cingătoare, sau trimițând fulgere de intoleranță și 
dispreţ la adresa noastră, „a naționalităților“ atunci când un deputat 
român îndrăsnea să vorbească ceva mai răspicat în parlamentul un- 


guresc. i 
Dacă aceste săgeți ne-au durut, ele însă nu ne-au surprins. Știam 
că interesele de rasă ale evreilor — un popor oaspe — le impun o 


- apumită linie de conduită politică, o atitudine care se rezumă în: loia- 
Mitate până la complecta identificare cu interesele statului, care-i adă- 
- posteşte. Ştiam că aceasta-i merindea sufletească, cu care profetul 
biblic i-a trimis în : drumul pribegiei, după prăbușirea Sionului. lar 
poporul lui Israel a înțeles taina adâncă a acestui sfat, și-l urmează 
cu sfințenie în toate țările din lume, pe unde-i poartă vântul norocu- 
lui şi dorul de câștig. 

Până aici nimic de zis. 

Să revenim însă la atitudinile mai recente de care vorbeam, și 

să vedem cum se respectă vechea povaţă biblică din partea nouilor 
cetăţeni ai României mărite, din partea evreilor ardeleni. 

Cercetarea ne pare plină de interes. 

Comparând declarațiile de dragoste şi loialitate, pe care ni-le 
transimt la anumite ocazii festive, cu spiritul şi cu tonul, care se des- 
prinde din presa lor, vom găsi imediat o flagrantă contradicție. 

Presa maghiară din Cluj, Oradea-Mare și Brașov — ziare scrise 
şi susținute aproape exclusiv de evrei — se “prezintă şi astăzi cu tri- 
colorul unguresș la butonieră. In loc de orice rezervă cuminte sau 
adaptare la înprejurările schimbate, intelectialii evrei din Ardeal — 
în special neologii — fac și astăzi pe ungurii. Și nu numai, că pro- 
testează cu if®ignare când le aducem aminte origina lor, atât de în- 
depărtată de alui Tuhutum, ci ne dau să înțelegem, că sunt mai 
neaoși și mai inseparabili ca totdeauna de aceia, cari le-au atrofiat 
conștiința de rasă. Posedaţi de această autosugestie, amestecată cu o 
bună doză de element speculativ, presa lor păstrează o manieră, care 
— deparie de a ne fi favorabilă sau politicoasă cel puțin — este 
adeseori atât de îndrăzneață încât nu mai lasă nici o îndoială asupra 
resurselor intelectuale, din care se alimentează. 

Să dăm câteva cazuri concrete. l i 
| De patru ani încoace, nici cel mai asiduu cetitor al gazetelor 
evreo-maghiare dela noi nu cred să fi descoperit în coloanele lor un 
articol binevoitor, sau cel puțin un pasaj mai senin, în care oamenii 
şi stările din România să fie apreciate just şi fără resentiment. In 
schimb jalbe şi acuze mai mult sau mai puțin deghizate, iar mai pre- 
sus de toate. o îndrăsneaţă erijare în apărători implacabili ai minori- 
tăţilor. creştine. Zelosul Schreib—Moritz din Ardealul desrobit. ne 
apare astfel în cele mai ciudate ipostazuri. Ici combate cu virulență 
reforma agrară, împrumutând talarul de avocat al magnaților latifun- 


dari, dincolo saren apărarea episcopului Majlath, care fusese aflat, că j 


denunțase țara la Liga Națiunilor. Colo răguşește pentru nesocotirea 
miraculoaselor „hotărâri dela Alba-Iulia“, dincoace sbiară să se revi- 
zuiască tratatele de pace. Astfel el totdeauna pledează pentru grava- 
menele nemulțumiţilor, cari au firește perfectă dreptate, niciodată însă 
nu-l surprinzi apreciind situaţiile 'cu cumpătul înțelegerii sau scă- 
pând o ușoară nuanță de apărare pentru interesele, statului românesc, 
Să verificăm. cu exemple. 

Considerându-i ca rasă și ca minoritate separată, ministerul de 
instrucţie ordonă —. cum se ştie — ca limba maghiară să se scoată 
din şcoalele evreieşti Şi în locul ei să se introducă, ca limbă de pre- 
dare, sau limba sfatului (cea română) sau limba ebraică (cea maternă). 

Un principiu fundamental de polltică culturală adoptat și aplicat 
în toate statele naţionale. Ce atitudine a luat presa evreiască din Ar- - 
deal față cu aceste ordonanţe? Lupta cea mai înverșunată. Cunosc 
ziariști evrei, cari au redactat memorii şi au condus deputaţii de pro- 
testare la minister, Ci-că limba lor maternă este cea ungurească și 
toate celelalte sunt pentru dânșii „graiuri streine“. In acelaş timp — 
un fenomen ciudat. — mulți din acești abili „jurnalişti maghiari“ an 

învățat româneşte, pentruca să poată citi ziarele din capitală. Va să 
zică ei, din rezoane pozitive, învaţă acum româneşte, pentru a-şi exer- 
cita cu succes meseria. Tot atunci însă, pledând pentru drepturile îm- 
prescriptibile ale limbei ungurești, împiedecă pe micii evrei, consân- 
genii lor, să apuce din vreme a învăţa limba ţării și-i sfătuiesc să 
rămână cu ungureasca, de care preapuțin se pot folosi în viață. Unde-i 
logica, unde-i consecvenţa și unde-i probitaţea acestor proceduri ? 

La Oradea-mare se constată cu certitudine, că directorul liceu- 
lui maghiar s'a făcut vinovat de grave păcate politice. Liceul călugă- 
rilor premonstratenzi, ai cărui protesuri iși primeau decretul de nu- 
mire din Ungaria, devenise un mic cuib de iredentism. Ministerul or- 
„donă închiderea liceului. Cine credeţi, că a sărit în apărarea călugă- 
rilor catolici ? Toate ziarele evreiești din Ardeal. Săptămâni dearândul 
aceste ziare au vărsat lacrimi şi au risipit blesteme la adresa barba- 
relor autorități, „care ucid cultura zăvorîndu-i templele luminoase“, 
dar ma avut un cuvânt de reproş — atât de bine meritat! — la a- 
dresa directorului, căptușit cu ură şi imprudență, și nau găsit un mo- 
tiv, sau un argument, cu care să justifice oarecum și procedura sta- 
tului, ale cărui „interese superioare“ cu atâta elocvență știau să le 
reprezinte mai alaităieri, când era vorba de regimul maghiar. 

Eu unul nu-mi aduc aminte că vreun ziar din Budapesta să fi 
luat în cazuri similare apărarea vreunei școale românești sau de altă 
naționalitate. E suficient să reamintim cititorilor cazul celebru cu renta 
din Regat a liceului nostru dela Braşov, când toate ziarele evreo- 
maghiare făceau spume de indignare. 

Alt caz. Acţiunea Franţei în Ruhr de luni întregi ne ţine privirile 
încordate. Cu toate simpatiile noastre pentru Franţa, ziarele din Bu- 
cureşti aduc știri obiective și prezintă evenimentele în lumină clară, 
nefaişificată. 'Poftiți însă şi urmăriți. ziarele evreieşti din Ardeal, în 
special cele din Cluj, Oradia-Mare şi Timişoara. Evenimentele "din 
Ruhr sunt redate consecvent cu o vădită antipatie pentru Franța şi cu 
o foarte transparentă compătimire și simpatie pentru biata Germanie 
brutalizată... Și cu toată vigilența cenzurii din zona militară, aceste ar- 
ticole filogermane apar regulat la noi, în România, fara unde se pă- 
strează cel mai înalt cult pentru Franța. Jurnaliștii evrei știu bine lu- 
crul acesta, ei țin totuși să scrie pe gustul baronilor, cari nu dorm 
la noi și al ungurilor „care se deşteaptă“ la Budapesta. 

Un exemplu și mai eclatant e cazul Belmont şi soții, cu atenta- 
tul. Agenţii iredentei, diriguite de iluștrii politiciani de pe malul Du- 
nării sunt prinși în Hagrant delict de preparative la un atentat monstru 
pentru distrugerea dinastiei Țării Româneşti. Coloanele ziarelor din 
capitală, ca să nu mai vorbim de cele streine, sunt pline cu amănun- 
tele complotului și cu desbaterile senzaţionalului lui proces politic. 
Toată țara este în agitație. Ziarele maghiare din Ardeal se fac că nu 
știu de toată chestia. Când atentatorii au fost deținuți, au adus ştiri 
foarte scurte și laconice. Acum când cu procesul și condamnarea, ele 
au tăcut mulcom. 

Pentru ce să supere pe domnii Gömbös şi Héjjas? Ca oameni 


503 
© BCUCluj 


prudenți, ei știu să-și plaseze la gazetă toată rafineria spirituală, care 
formează nota specifică a unui patrimoniu de rasă. 

Dar făcând abstracție de aceste cazuri concrete, eu mam citit de 
patru ani încoace în presa aceasta un rând prietenos și recunoscător . 
la adresa Țării Românești, care-i ocrotește, lăsându- le larg deschise 
toate porţile îmbogățirii. Repet, mam aflat un cuvânt de scuză sau de 
iertare în fața multelor mizerii și neajunsuri ale vieţii noastre publice, 
atât de fireşti și explicabile în gospodăria pripită a unui stat, aflător 
în faza inițială a consolidării sale. 

In schimb mam găsit nici cuvinte de osândă la adresa politicianis- 
mului actual din Ungaria, unde stările de lucruri sunt lamentabile, în 
special situaţia evreilor este incomparabil mai... critică, decât la noi, 
şi de unde ziariștii evrei au fost siliți să se refugieze la Viena. Dimpo- 
trivă. O părere favorabilă României, care vede lumina în streinătate, 
— chiar când ea e remarcată în ziarele bucureştene, — nu o repro- 
duc. Tot ce apare însă favorabil despre Ungaria este reprodus cu li- 
tere groase şi cu aceaș grijă, cu care se remarcă orice ponegrire, 
rostită la adresa noastră de vreun obscur politician al Europei. 

Echivocul, mai bine spus tendența cu dedesupturi, răsare astfel 
în toată evidenţa ei. Presa evreiască din Ardeal ne apare când filo- 
maghiară, când filocatolică, când filogermană, filoromână niciodată. 
Dar antifranceză şi. antiantastistă totdeauna. Şi nu putem înţelege nici 
mobilul sufletesc nici. logica: acestor atitudini. 

Ni-se va răspunde probabil, că evreii fiind minoritate etnică au 
datoria să apere interesele politice și naționale ale minorităţilor. Foarte 
bine, dar atunci înțelegem să apere interesele pur evreiești. Cu ce 
drept se erijează însă în rolul de avocaţi ai elementului unguresc ? Jal- 
bele şi chiar acuzele ungurilor de rasă, până la un punct, le pricepem 
şi le apreciem. In definitiv, în inima elementului unguresc dela noi sân- 
geră încă o rană dureroasă, pentrucă ei și-au pierdut țara mamă, au 
pierdut situaţii şi privilegii. Dar, ce au pierdut evreii din Ardeal? 

Ar fi interesant „să se alcătuiască un bilânţ al situaţiei lor ma- 
teriale, dela 1918 încoace, și o statistică, în care să se arate exact 
câți evrei s'a refugiat la noi din Ungaria, din Polonia, Cehoslovacia 
și Rusia și câţi se revarsă și astăzi în România-Mare, acest pământ 
al Canaanului pentru toți.. 

Şi totuşi, în loc de orice stăruință cinstită pentru concordarea 
intereselor lor de rasă cu marile interese ale statului românesc, în loc 
de o contribuție cât de modestă la opera de consolidare a tării, care 
este și patria lor, ziariştii evrei fac impresia că scriu totul cu privirile 
îndreptate spre Budapesta, aşteptând ca pentru fiecare articol să fie 
bătuți pe umăr dincolo de Tisa... Samsari ai condeiului sau apostoli 
ai disoluţiei, înaintea ochilor noștri ei ne apar ca semănători . de nē- 
încredere şi neghină, al căror scris, departe de a însemna o muncă 
pozitivă, este izvorul de alimentaţie al tuturor tendinţelor centrifugale, 
al tuturor curentelor de subminare și desagregare. 

Atitudinile acestea, oricât de inofensive s'ar părea în definitiv 
ele merită să fie relevate și să ne preocupe în mod serios, câtă vreme 

ele oglindesc starea de spirit a unei minorități, care numără aproape 
o. jumătate de milion de „cetăţeni români“ aici în Ardeal. Nu afir- 
măm, — pentrucă nu ne vine să credem, — că toți fruntașii evrei 
din Ardeal cugetă la fel și se solidarizează cu spiritul și modul de 
redactare al presei lor. Aici, la Oradea-Mare cunosc mulţi intelectuali 
evrei, Oameni de cultură europeană, luminaţi și bineintenționaţi carivăd 
situația cu capul limpede și cari, îndrumați în altă direcție de către presă 
lor ar deveni cetățenii loiali și folositori ai Ţării Româneşti. Tocmai 
convingerea aceasta a fost mobilul, care ma îndemnat să-mi aștern 
pe hârtie aceste câteva observaţii, spuse cu curajul sincerităţii, pe care 
„mi-lam îngăduit totdeauna, şi cu obiectivitatea, pe care intelectualii 
minorităților din Bihor au avut atâtea prilejuri să mi-o recunoască. 
Constatăm aceste apariţii ciudate, aceste stranii fenomene de psicho- 
logie etnică, cu aceiași ochi senini și neturburaţi cu care privim anu- 
mite rătăciri politice, "pe care ne-ar plăcea să le credem trecătoare. 
Nu recriminăm. 

Evreii. din Ardeal prin presa lor sunt liberi să facă și mai de- 
parte jocul politic al maghiarilor. Fie că-l fac din convingere, fie din- 
trun simplu calcul de tarabă, în orice caz ne servesc motive palpa- 
bile să le contestăm lealitatea, pe care o afișează la prilejuri solemne. 

Până când presa, susținută de dânșii, o vedem înfeodată unor 
interese streine de adevăratele nevoi ale statului român, până atunci, 
să ni se ierte cuvântul, pe evreii de aici trebuie să-i considerăm cel 
puţin ca prieteni falși. 

Noi suntem pentru lărgirea tuturor libertăților, pentru soluționa- 
rea pașnică a tuturor conilictelor și antagonismelor politice. 

Astfel de atitudini însă, cari “sunt aăunătoare nu numai țării, ci 
și populațiunii evreiești, împiedecă tocmai opera noastră de ni- 
velare. 

Nădăjduim deci, că observările noastre vor avea darul să rea- 
ducă pe evreii din Ardeal la simțul realităţii, iar presa lor își va în- 
țelege mai deaproape adevărata menire ce o are în statul român, aici 
unde toți cetățenii de toate neamurile și confesiunile își pot găsi 
tihna și bunăstarea, bucurându-se de egale drepturi şi egale datorii 
față de țară. 

Vom putea avea oare cândva schimbarea acestor atitudini greșite, 
pentru a înregistra cu toată satisfacția ce-o comportă, o revenire la 
calea adevărată? 

GH. TULBURE 

In fața morţii 


Câţi nu s'au gândit, și au trebuit să se gândească, cu prilejul 
plecării la război, la ceea ce însemnează, la ceea ce este a se găsi 
omul în fața morţii... Acuma, lucrurile au ieșit așa, din nenorocire, că 
mulţi dintre ai noştri s'au aflat cu adevărat în situația aceasta, de a 
privi înfricoșata săcerătoare în orbitele-i întunecate; — în clipa 
plecării nimeni nu putea ști ce avea'-să se întâmple; și toți trebuiau 
să fie pregătiți la toate și la ori şi ce. 

Totuși, sa văzut cu ce voioșie au plecat toți; = și nu, era o 
enervare ca aceea în care omul îşi face curaj însuși, — ci un adevă- 
rat avânt spre sacrificiul vieței, dacă soarta va fi hotărît așa, o pri- 
vire sfidătoare ca un hohot nepăsător, drept în ochii neînduplecatei. 

lată un fenomen psihologic care merită o adâncire. 

In deobște perspectiva morții îngrozeşte pe orșşicine. Da, pe orși- 
cine, — chiar și pe aceia cari ajung, în disperare. de a mai trăi ca 
oamenii, să-și ia singuri viața. In sufletul acestora trebuie să fie o re- 
voltă amară, crâncenă, și în această revoltă a lor, punându-și capăt 
existenţei, au ceva ca o mişcare de răzbunare, ultima armă împotriva 
sorții. Ei închid ochii și se aruncă în prăpastie, cu un sentiment că 
acolo şi atunci își vor dezarma în sfârşit, dacă n'au putut să-şi sdro- 
bească, dușmanul... Prăpastia rămâne “totuşi înfiorătoare și trebuie o 
clipă de adevărată nebunie, o absență momentană de orice judecată, 
pentru ca să se calce și să se treacă peste această înfiorare. 


Dar câţi nu găseşti — şi sunt mult mai mulți de cât aceia ce 
se dau pe față — pe cari gândul şi teama de moarte îi chinuește... 
E și o boală, în multele feluri de manifestare a neurasteniei, — boală 


căreia medicii, neputând să-i găsească un leac, i-au dat cel puțin un 
nume (cam aşa cum se întâmplă cu cele mai multe boale); se chiamă 
thanatofobia ceea ce nu este decât un cuvânt compus grecesc, ce sar 
putea traduce, în termeni mai puţin ştiinţifici, cu: frica de moarte. E, 
trebuie să fie, una din boalele cele mai chinuitoare, una din acele 
forme ale neurasteniei care poate duce nu odată la nebunie, — do- 
vadă cazurile constatate ale unora ca aceia cari, de îrica de moarte, 
— se sinucid! 


506 
© BCUCIuj 


„Ca să scape odată“... Dar, mai la urmă, e probabil că ori ce 
sinucidere are la baza ei, mai mult sau mai puțin, "și frica d> moarte, 
— iar ceea ce se e pary îndrăzneală la sinucigaşi, nu este decât teme- 
ritatea laşului, şi se ştie ce proporții poate să ia uneori o ase- 
menca temeritate. 

Un neurastenic thanațtofob a fost și acel preot catolic despre 
care citesc că ajunsese la ideea fixă că va fi călcat odată și omorât 
de un automobil. Din pricina aceasta, nu mai ieșia din casă de cât 
la ultima extremitate și nu mai umbla decât tremurând pe stradă. 
“Sunetul anunțând apropierea unui vehicul drăcesc ca acesta îl scotea 
din sărite, rămânea îngrozit, gata să leșine pe trotuar, — şi oameni 
de bunăvoință trebuiau să-i ajute să se refugieze acasă, dinaintea ve- 
4 deniilor amenințătoare ale propriei lui închipuiri... Apoi, întruna din 
zile, când iarăși zări venind de departe o trăsură ca aceea în goană 
nebună, o așteaptă și — se aruncă fără veste înaintea ei. A scăpat pe 
urmă, pentru totdeauna, de frica de automobil. 

Aceștia sunt însă oameni la cari trebuie să fie ceva binişor de- 
ranjat în creeri. Dar sunt și oameni, altminteri cu toată aparența de 
sănătate mintală, ci numai cea trupească să le fie întru câtva amenin- 
ţată, și îi vei vedea, sau îl vei ghici, chinuiți de sinistra problemă a 
morței... 


A fi şi a nu fi, — nu Hamlet a fost cel dintâi pe care acest 
gând l-a muncit, — și mai ales nu va fi fost el cel din urmă. Mai 
de mult omul se va fi gândit poate mai puţin la moarte, — apoi cei 


mai mulţi și-au făcut despre ea o închipuire consolatoare, silindu-se 
să şi-o înfățișeze numai ca o poartă de trecere lao altă viață — 


viață totuşi! continuarea de existență individuală... Instinctiv, cu 
toate acestea, TOR în totdeauna, de când se ştie şi sunt mărturii 
despre dânsul, — de altfel ca și animalul, — s'a temut, sa îngrozit 
de moarte. 


Ori ce închipuire și-ar face el despre viața viitoare, raționamentul 
i se izbește de această 'obiecţiune descurajatoare: Inainte de a des- 
chide ochii la viață, e cert că nu am existat. Nam nici o amintire 


despre trecut, Tot ce știu din el, e aflat, e învățat pe urmă, — după 
cum un călător ce vine pentru întâia oară într'o ţară, e pus în curent 
abia de atunci înainte, cu cele de acolo. Care ar ti rațiunea, — adică 


cum ar putea încăpea întrun raționament omenesc, ca să se poată 
crede că ceeace a avut odată un început— în cazul de față existența 
individuală omenească — să nu mai aibă sfârșit?... Infinitul, cu un 
capăt totuşi finit, e un non-sens pentru judecata. omenească. 

Pentru judecata omenească... Dar oare. tot ce este și tot ce poate 
îi, de judecata omenească este cuprins?... Nici îndoială nu mai încape 
“că nu, — şi că sunt, în afară de judecata omenească, lucruri și po- 
sibilităţi despre cari noi abia putem avea bănuială. 

Teama de moarte nu este mai la urmă decât regretul de a fi 
nevoit să părăseşti o lume şi un trai cu care te-ai obişnuit. Dar cum 
e vorba aci de un termen Care odată fatal are să se producă, rezultă 
că orice temere de moarte este absurdă, e un sentiment bolnăvicios, 

pe care omul trebuie să-l combată şi să-l învingă. Nu temerea de 
moarte; ci dragostea de viaţă trebuie să fie resortul care să ne susție, 
— și acestea două nu sunt acelaș lucru. 

Dar iată o pildă unde şi dragostea de viaţă poate să cedez unui 
alt sentiment: Ne întoarcem cu gândul la priveliștea ostașilor noştri 
plecând în necunoscutul în care în orice moment sar putea, să se 
întâlnească față în față cu moartea... lată-i nepăsători de o asemenea 
ameninţare, pe ei, pe cari moartea îi învită, — pe când atâţia alții, 
la adăpost, tremură și se tem de moarte... 

Ei, asta este: că nu e numai un singur fel de moarte. Poetul 
a spus-o: Mă îngrozesc la gândul ca să. mor în pat, cu capul între 
perne, —-să mă sting încet ca o făclie arzând mocnit într'o odăiță 
tristă şi îngustă... 

Ci, ca Petöfi (în traducerea lui Oct. Goga): 


— Mărite Dumnezeu din cer, . 
Eu. ție altă moarte-ţi cer: 
Eu brad să fiu şi fulger să mă 'ncingă, 
Turbatul. vifor mijlocul sămi frângă,; 
Să mă prăval, o uriașă stâncă, 
Să înfior prăpastia adâncă... 


Asta este. Moartea ne pândeşte și ne ajunge mai curând sau mai 
târziu, pe toţi. Dar să mori frumos, acesta e totul, acesta e norocul. 
Şi să fii gata s'o primeşti neîndurată în față, ori când, după vorba lui 
Stendhal: „Regarde droit la mort, elle recule“. 

lată ce am citit în ochii acelora cari plecau, cu Dumnezeu și cu 
voie bună, neștiind dacă se vor mai întoarce, dar simțind că jertfa lor 
măreață avea să fie pentru ei, și sfântă pentru țară. 


ION GORUN 

Subvenţionarea școlilor minoritare 


De patru ani se sbate statul român cu aranjarea școlilor minori- 
tare din Transilvania, în special cu şcolile secundare maghiare, iar 
astăzi suntem mai departe - ca ori şi când de perspectiva vreunei so- 
luţii mulțumitoare.. Toate şcolile minoritare sunt școli confesionale şi 
legislația ungurească le cunoștea sub numirea aceasta. Legile ungare 
stabileau situația lor de drept, feliul de a funcționa, dreptul de con- 
ducere şi control al statului asupra acestor școli, dreptul disciplinar, 
planul de lecțiune,. cu un cuvânt tot ceeace face ca aceste școli să func- 
ţioneze normal și să nu iasă din cadrul atribuțiunilor pe cari li le-a 
rezervat legea 

După 1 Decemvrie 1918 școlile confesionale române au trecut în 
statul român cu toate drepturile avute, iar cele săsești au fost primite 
în aceleaşi condițiuni, de îndată ce adunarea săseascà dela Mediaş a 
aderat la cadrele noului stat. 


Ungurii însă,”cari aşteptau ziua încheerii păcii, au refuzat recu- 
noaşterea stărilor noi de lucruri şi astfel au eşit din preocupările Con- 
siliului dirigent. 

Deoarece toate școlile confesionale primeau dela stat subvenții 
însemnate pentru plata corpului didactic, e natural, ca școlile confe- 
sionale ungurești să fie lipsite de această subvenție pe tot timpul cât 
au durat tratativele de pace și până la ratificarea păcii dela Trianon. 

După pacea dela Trianon maghiarii au recunoscut noul stat şi au 
cerut tratament egal cu al altor confesiuni pentru toate instituţiile lor 
culturale. Cum confesiunile românești primiau subvenţii potrivite, saşii, 
cari se referiau la privilegiile câştigate pe timpul regimului unguresc, 
ceruse și li se acordase un ajutor global de patru milioane lei, iar 
şvabii scăpaţi de sub dominaţiunea sârbă fură încadraţi în salarii con- 
form legii, deci egale cu ale corpului didactic dela școlile confesionale 
române, era lucru firesc ca ungurii să ceară: aceleaşi subvenții. 


Încadrarea ungurilor în sistemul de subvenţionare al statului era 
însă cu neputinţă din două motive: Aveau prea multe şcoli, cari dacă 
își aveau rostul lor pe vremea regimului unguresc, ca școli de propa- 

gandă ungurească, în statul româu trebuiau să fie reduse în propor- 
țiune cu numărul poporațiunii, dacă ţineau ca statul să le acorde 
subvențiile necesare. 

Al doilea motiv era, că în afară de școlile ce le aveau la 1918, 
au mai înființat o serie de noi şcoli vrând prin aceasta să se substitue 
școlilor ungurești de stat trecute în proprietatea statului român ca școli 
române de stat. A încadra deci un atât de uriaş corp didactic ungu- 
resc în sistemul de subvențiuni al statului, însemna a angaja bugetul 
în mai mare măsură pentru unguri, decât pentru toate celelalte școli 
de stat și confesionale şi astfel a continua politica ungurească de pro- 
pagandă şi în țara românească. lată-ne deci cu întreg sistemul de sub- 
venţionări ajunși la răspântie. 

Este- curios, când citeşti ici-colo, că legile școlare ungurești sunt 
absolut bune pentru noua situaţie, dacă schimbăm cele ce sunt de 
schimbat. 

Desigur că sunt bune în ceace privește controlul, atribuţiunile 
diferiților factori, chestiunile de detalii, dar fiindcă organismul întregului 
este. încadrabil în sfera de preocupaţiune a statului român, e lucru 
firesc că sau organismul acesta trebue transformat sau trebue sub- - 
stituit cu un altul. 

A transforma organismul școlar confesional pentru a se ajunge la 
echilibru cultural prin o dreaptă proporționalizare a şcolilor existente 
nu stă în putință noului stat. Aceste școli sunt proprietatea confesiu- 
nilor, cari desigur că nu le vor reduce nici chiar în localitățile unde 
perspectiva lor de viitor este absolut fără nici o şansă. : 

Rămâne, ca statul să caute a substițui organismul şcolar de astăzi 
prin unul mai propriu intereselor sale, care nu poate’ fi altul decât 
decretarea ca principiu a învățământului de stat. 

Acest principiu cuprinde în sine doui lucruri: 1) Că statul îngri- 
jeşte din acel moment numai de școlile sale 2) Că orice ajutor și 
subvenție pentru vre-o altă categorie de şcoală o suprimă. In cazul 
dintâi statul se va substitui cu organismul şcoalei de stat organis- 
mului existent de astăzi şi va face distribuția poporțională a şcolilor 
pentru fiecare națiune din Transilvania, în regiuni unde numărul 
acelora de fapt reclamă existența școlii de limba lor. 

In cazul al doilea se va pune la ordinea zilei procesul natural 
al reducerii școlilor confesionale existente, susținute de către guvernele 
ungurești cu scop de maghiarizare. Când se va denega orice subvenții 
din partea statului pentru școlile confesionale, nu știu cum ar putea 
să mai dăinuească atâtea şcoli secundare și medii ungurești în locali- 
tăți unde poporațiunea lor e minimală, şi lipsite azi de importanța 
culturală, pe care o aveau pe vremea ungurilor. | 

In feliul acesta s'ar inaugura în statul român un nou organism 
școlar, isvorât din nevoile culturale ale acestui colț de țară, care ar fi 
cu toată considerarea și faţă de alte neamuri susținând școli pentru 
acele, din bugetul statului, în proporția lor numerică. Pe de altă parte 
statul ar fi adăpostul oricărei întrebuințări de mijloace violente față de 
şcolile existente confesionale, lăsând ca acele să înceteze de sine lip- 

site fiind de ajutorul statului și având prea puţin popor, ça acele să 
poată întreține din mijloacele proprii mulțimea de școli, pe cari li-au 
moştenit dela statul ungar. 

La rândul său statul ar putea să accelereze acest proces de sele- 
cționare a legilor și regulamentelor existente, prin aplicarea legilor și 
regulamentelor existente, prin decretarea egalizării retribuțiunilor cor- 
pului didactic confesional cu. acele ale corpului didactic dela stat, 
prin statuirea egală a taxelor şcolare, etc. 

-Este adevárat, că aceste dispoziții ar atinge și câteva licee con- 
fesionale române, dar cred că în feliul cum am alcătuit proectul aran- 
jării organismului şcolar din Transilvania (publicat în Indreptarea 1922 
August) sar găsi și pentru aceste, precum și pentru celelalte confesiuni 
o măsură dreaptă, ca în acest punct să nu se poată simți jignite în 
justele lor revendicări. 

In feliul acesta statul ar face un act de dreptate pentru toți, dând 
fiecărei confesiuni ce i se cuvine, ar preveni orice luptă culturală din 
partea neamurilor neromâne, cărora le-ar lăsa libertatea de a-și susține 
școli pe spesele lor, dar în acelaș timp ar inaugura și procesul ade- 
cvat intereselor sale, menit să servească ca bază la principiul echi- 
librului cultural. 

Ar mai fi o modalitate de aranjament, pe care o scot la iveală 
cei ce cu orice preț ar dori să mântue organizația școlară de astăzi. 

In sprijinul acesteia, ei se referă la feliul cum au fost aranjate 
şcolile sașilor. Să se dea fiecărei confesiune un ajutor global din vi- 
steria statului în proporția numerică ce o are. 

Las că o astfel de combinațiune este o imposibilitate din punct 
de vedere bugetar, mai ales dacă sar lua de bază școlile săsești, cari 
primesc azi 12 milioane, reprezentând un popor de 200,000. Ce ar 
trebui dat atunci celorlalte confesiuni cu o populaţie de milioane ? 

Sistemul acesta de ajutor global, însă nu a fost practicat de nici 
un fel de stat și nici de statul ungar, când a fost vorba de școală. 

Fiecare stat urmărește prin școală o politică culturală, socială și 
naţională, concordantă cu interesele și caracterul statului. De aceea 
orice sprijin se da școlilor, era legat. de anumite condițiuni și sever 
controlat dacă acele se şi observă. Legislaţia ungurească a ținut ca 
ajutorul să fie dat direct personalului didactic confesional ca și în 
feliul acesta să constrângă pe fiecare, ca întreaga sa activitate şi ati- 
tudine să o conformeze cu tendințele culturale şi naționale ale statului. 

Dacă politica culturală a statului român nu ar urmări repararea 
unei nedreptăţi istorice şi stabilirea unui echilibru, dacă i-ar fi indi- 
ferentă educaţia, generaţiilor tinere desigur că sistemul de ajutor globai 
ar fi cheia cea nimerită, care ar rezolva o problemă atât de delicată. 

Până când însă imaginea patriei, educaţia creștinească, rolul ce 
trebue creat elementului românesc în aceasta țară va inspira condu- 
cerea politicei culturale a ţării, nu se va găsi om, care să ia răspun- 
darea pentru sistemul ajutorului global. 

Că acesta s'a- dat sașilor și în parte ungurilor, nu înseamnă, că 
ma avut un caracter positiv de ajutorare grabnică, care însă nu poate 
servi ca bază la o deslegare definitivă. Rezultă din toate aceste, că 
oricât de mult ocolesc guvernele de a da o soluție definitivă proble- 
mului școlar, susținerea organismului de astăzi devine din zi în zi 
mai problematică. Soluționarea lui o accelerează școlile confesiunilor 
ungurești, cari cer zilnic subvenție dela stat, iar statul nu li-o va 
putea denega mult timp, dat fiind că celelalte confesiuni beneficiază 
de această subvențe. 

«In ziua când se va căuta soluția, după care să se dea și ma- 
ghiarilor o participare va buget, va trebui ca întreaga problemă să 
se pună în discuție. - momentul însă, când se va pune problema 
contingentării și Le Ba (poa acestor școli, se va căuta zădarnic 
o altă bază de a substitui organismul şcolar de astăzi, decât aceea 
a școlii de stat, care repartizată proporțional „pentru fiecare neam în 
limba lui și cu largi concesiuni de educațiune religioasă pentru con- 
fesiuni, va forma organismul nou școlar, care să mulțumească pe toți 
și să fie în concordanță cu interesele statului. 

Problema în feliul acesta este dificilă numai în ceeace priveşte 
învățământul suprapus celui primar. La „şcolile primare chestiunea se 
poate discuta, fiindcă școlile primare ca număr și dislocare nu prezintă 
fo) disproporţie atât de isbitoare, ca cele secundare. . 

In orice caz problema şcolară nu mult va mai dăinui în provi- 
zoratul acesta și ar fi în interesul tuturor, dacă atât confesiunile, cât 
și organele statului ar depune la deslegarea ei o cât mai largă iu- 


bire de „cauză. 
OCTA VIAN PRIE 

“Strănepotul vornicului Mihai 


I. 


Intre parohul și proprietarul de pe moşia Avrămutțului neînțe- 
legerile au început dela o bucată de loc a bisericei. Părintele Ilie ar 
fi înapoiat-o bucuros și ar fi primit și schimbul de pământ, însă nu-l 
ierta sufletul, căci în pământul acela odihneau oasele moşilor și stră- 
moşilor celor ce trăiau. Proprietarului îi trebuia numaidecât bucata 
aceea de loc, ca să-și întindă grajdurile și magaziile, și locuinţele 
slugilor dela curte. 

Părintele a cercetat documentele parohiei, a găsit pe acela de 
care avea nevoie și întro zi a venit la curte ca să-l arate proprieta- 
rului, ea să se convingă şi el că n'avea dreptate în stăruința ce o punea. 

— laca, începe vorba părintele llie, dacă pînă acuma nu ne-am 
putut înțelege, nădăjduesc că după ce domnul va binevoi să citească 
actul de donaţie a bunicului său, fie iertatul conu Mihai, nu va mai 
stărui în cererea sa şi va avea milă de cei ce odihnesc în pământ. 

Proprietarul se uită cu ciudă la paroh și simți o mare neplăcere 
văzîndu-l stînd liniștit şi senin în fața lui. Luă actul din mânile părin- 
telui Ilie, îi ceti cu băgare de seamă, încruntă de vreo două ori din 
sprincene, îl mai ceti odată, apoi, cu fața zâmbitoare, întreabă preotul: 

— Acesta-i actul? Altă dovadă mai ai? 

- — Aceasta, răspunse părintele Ilie. Altă dovadă, ce să mai am? 
— Dacă-i numai atâta, zise domnul, atunci iată dovada sfinţei tale... 
N'apucă să isprăvească vorba, că începu să rupă actul, în bucăţi 

mari întîi, pe urmă în bucățele tot mai mici, pe care le lăsă să cadă 

pe covor. Părintele îngălbeni și privi aiurit. Nu făcea nici o mișcare. 
Limba i se încleştase în gură. Inlemnise. 

După ce aruncă și cea din urmă rămășiță de hîrtie, proprietarul 

vorbi : 


515 
© BCUCIuj 


— Acuma nu mai aveţi nici o dovadă. Să ne vedem sănătoşi, 
părinte. 

Sa ridicat dela birou și a trecut în odaia de alături. 

„Nelegiuitul“ şopti printre dinți părintele Ilie și adunîndu-și pu- 
terile se sculă de pe scaun și plecă. Să-i îi văzut, parcă era o umbră 
care abea atinge pămîntul. Mergea cu capul aplecat, şi era abătut cum 
nu-i se întâmplase niciodată în viață. 

` — Doamne, se gîndi părintele, grele şi multe ieai pe ` lume. 
Ca om sar cuveni să-l blestem, preotul însă e dator să se roage și 
pentru cei răi, de-o potrivă. 

Pentru întiia oară în viață, mintea părintelui Hie era supusă unor 
grele chinuri și sufletul lui era torturat, el singur neștiind cine va. 
învinge din această luptă, ura pe care o adunăm zi cu zi, ca picături 
„de otravă în suflete sau bunătatea. 

Acasă, se duse deadreptul la dulăpiorul în care ținea arhiva pa- - 
rohiei, cercetă cu deamănuntu documentele şi mare-i fie bucuria cînd 
găsi în altul, întărită, dania din documentul pe care-l râvăşise proprie- 

. tarul. De zeci ori ceti cu lăcomie vorbele : „lo, Mihai, vornic, stăpînul 
moşiei Avrămuţului, fac danie de a mea bună voe bisericei sfîntuul 
Nicolai, o falce de loc, în partea dinspre răsărit..:.“ Aici urmau amă- 
nunte asupra megieșiei locului. 

— Numai Dumnezeu, zise părintele Hie, “i-a dictat lui conu Mi- 
hai să mai însemne odată dania ca kia -şi scape nepotul dela nelegiui- 
rea ce vrea să săvârşească. 


$ * 
x 


A doua zi, proprietarul îşi trimise slugile să măsoare o falce 
dela gardul ce-i împrejmuia curtea şi după aceia să-l mute, închizînd 
pămîntul pe care se socotia stăpîn cu drept. 

Oamenii s'a adunat la părintele Ilie, sau sfătuit multă vreme 
după ce părintele le-a cetit documentul ce avea şi le-a povestit cele 
petrecute în ajun la curte între dînsul şi proprietar. In cele din urmă, 
au hotărît să se ducă zece fruntași, din cei mai în vîrstă la proprie- 
tar și să-l roage, să-i fie milă de’ părinții şi frații lor care zac în pä- 
mîntul bisericii. 

Proprietarul i-a primit, i-a ascultat și a isprăvit vorba cu dînșii 
spunîndu-le că și pe el îl doare sufletul că trebue să desgroape oasele, 
pe cheltuiala lui, căci, adăugă, nu vrea să bage pe nimeni în chel- 
tuială, dar mare ce face, pe pămîntul lui el e stăpîn și nimeni altul. 

Oamenii s'au uitat unii la alții şi mau mai scos o vorbă. De-ar 
fi voit chiar să vorbească, maveau cui, deorece proprietarul intrase în, 
casă, lăsându-i tot atît de nedumeriţi ca şi la venire. i 

— Ei, acuma l-am prins pe popă, vorbi proprietarul, cînd se 
simți singur. De data asta nu-mi mai scapă din mînă. Pînă nu l-oi 
vedea pe popă ras, nu mă mai las. Auzi, isbucni deodată, vrea să 
facă revolutie ! Revoluție ! Am să-i arăt eu. Facem o reclamaţie la 
Mitropolie, una la procuror și alta... la primar, ca să fie. Da, se răs- 

gîndi el, dar oamenii țin cu popa. la să vedem: Primarul, e omul 
meu, eu l-am pus în primărie. O vorbă a lui face cît a întregei co- 
muni. Totuși îi trebuiau și cîțiva oameni din sat, care să dea mărtu- 
rie înpotriva preotului. Cercetă în minte şi cînd îi veni gîndul căutat 
surise mulțumit. Are să-l iee pe lliuţ, Lui i-e necaz pe popă din răz- 
boi, aşa auzise. Are să-i deie bani și băutură. Găsi încă cinci ca Iliuț, 
pe care fără să-i mai întrebe, îi puse ca martori în jalbele ce făcuse. 
Cu două sute de lei și cîteva litruri de rachiu de fiecare, are să-și 
facă treaba. Se răsgîndi chiar, şi nu numai făcu plingerile procuro- 
rului, ci se mulțumi cu reclama la Mitropolie și cu cei șase oameni 
Care aveau să mărturisească înpotriva părintelui. 

II încondeiă așa de bine pe preot, încît era sigur de succes. Cu 
Mn om. anume trimise reclamaţia la Mitropolie, de unde căpătă răspuns 
că în cel mult o săptămînă va veni ancheta. . 

Aflase şi părintele că va fi tras la răspundere și aştepta cu cu- 
getul împăcat ancheta, când avea să dovedească cum sau petrecut 
toate. Nădăjduia, că măcar înaintea unor fețe străine, proprietarul se 
va ruşina și-și va recunoaște păcatul. 


H. 


După ce-a fost ascultat, ca martor, de un domn, nici el nu știa 
de unde venise, Iliuţ, cu cugetul ușurat, senin şi vesel sa dus de- 
adreptul la crâşmă. Tot satul era adunat acolo şi aştepta rezultatul. 
Când a intrat pe ușă lliuţ, sa făcut mai întâi tăcere, linişte. Mulţi îşi 
țineau răsuflarea. Zeci de ochi îl priviră întrebători, 

— Bade Vasile, porunci lliuţ, am să beau și eu rachiu odată, că 
de vinul ce mi-ai dat mam săturat. 

Privi la oameni, care îl aşteptau să vorbească. La colțul mesei 
din stânga i se făcu loc. Badea Mitrică și finul său s'au înghemuit în 
ceilalți, de puteau a urma să steie trei, nu unul. 

Cu fruntea sus, liut s'a așezat pe laiță, și-a scos pălăria din cap, 
sa uitat drept în față la toți, a tuşit, ca şi cum şi-ar fi dres glasul 
şi începu: 

— Fraţilor, sunt un păcătos, iertați-mă. Să n'am parte de lumina - 
zilei dacă nu-i așa cum vă spun eu. Mult am păcătuit în fața lui 
Dumnezeu şi-a oamenilor, dar rău mam făcut nimănui. Că eu numai 
cu vorba am păcătuit. Acuma ştiu: ce așteptați dnmneavoastră. Am să 
mă spovedesc, că-i tot satul față. Acolo, deoparte, sta boerul pe scaun. 
Un domn dela lași, pe scaunul primarului. Primarul în spatele lui, 
ca la doi paşi. La ceia masă, sta scriitorul. Părintele în picioare, răzi- 
mat de uşorul ușei. Numai mă strigă. Am intrat, că știam ce să spun, 
şi țintă mam repezit la crucea de pe masă şi am prins- o în dreapta, 
Că eram o leacă bat. — Stăi omule, zice domnul dela lași, cu nu-i nevoie. 
să giuri. Să spui cum v'a istigat părintele, zice el și 'de ce ați vrut să 
faceţi revoluţie; eu atunci îi văd cum şedeau. Eu numai m'am uitat 
la părintele Ilie, pe urmă la boerul nostru, și-am muţit, că nu puteam 
scoate o vorbă. Intrun târziu, — nu știu cât o fi trecut, — domnul dela 

laşi îmi zice: Ei, spune odată ce te-am întrebat. Mam uitat lung la 
dânsul și după ce l-am văzut, îmi era frică de el. Un om fără mustăți, 
fără barbă, cum se poartă ei acuma. Mam uitat la boerul nostru. El 
nu vorbea,. da-mi spunea, pare-că: vorbește Iliuț, vorbește așa cum 
te-am învăţat. Să vorbesc așa cum m'a învăţat, mi-a venit nu știu 
cum. La părintele nostru nu mam mai uitat. Pe el l-am văzut doar 
odată şi bine. Nu l-oi mai uita cum l-am văzut. — Vorbește, Jliuț zice 
domnul dela lași, şi aşteptă să vorbesc. Mam trezit atuncia şi m'am. 
uitat lung la boerul nostru. Acii eu vă spun oameni buni ce-am vorbit 
acolo, că asta trebue. Mam uitat la el și i-am zis așa, măcar că el . 
ma pus martur împrotiva părintelui: —  Tâlharule, mai îmbătat o ` 
săptămână și mi-ai dat bani două sute de franci să minţesc. O săptă- 
mână am umblat buiac de cap, şacii încă. Dumnezeu mi-o pus minţile 
la loc. Ce ai tu cu preotul nostru? Tu, să mă credeţi că aşa i-am zis, 
tu, vrai să ne spurci? La ce să ne spurci? Să mint eu în faţa lui 
Dumnezeu și a sfintei Cruci, că-i aicia pe masă?. Domnule, zic 'către 
cel dela lași, ma plătit să mint, ce să fac păcatele mele, eu nu pot 
să înconjur ce-i drept. Alta ce să mai zc, am încheiat vorba, de- -acù 
plec, şi-am plecat fără să-mi zică nimeni o vorbă. 

Cat timp a povestit Iliuţ, toți ascultau, ținându-și răsuflarea. După 
ce a isprăvit, un suflu de uşurare a răsbit din piepturile tuturor, par'că 
li se ridicase o piatră de moară de pe suflet. — Trăiască părintele, stri- 
gară toți întrun glas. Lacrimi curgeau din ochii lui lliuţ. Numai el: 
plângea, ca să-şi ușureze sufletul. 


$ 
* * 


Ceilalţi martori au vorbit ca lliuţ, au spus și ei că au fost învă- 
țaţi cum să vorbească împotriva părintelui Ilie. 

— Eu n'am nimic cu popa, vorbi în cele din urmă strănepotul 
vornicului Mihai. Locul îl păstrez, ori ce ar fi; şi eu îmi iubesc pă- 
mântul, adaugă apăsat, şi eşi din primărie furios. 

Domnul dela lași, a rostit câteva cuvinte de mulțumire părin- 
telui Ilie, a strâns mâna celor de față şi a plecat la gară în trăsura 
primarului, bucuros că rămâne singur, cu gândurile lui, cu sufletul lui. 
răscolit adânc de patimile ce şi-au săpat loc în suflete. 


HI: 


Părintele llie se găsi singur cu secretarul în primărie. Sau uitat 
unul la altul, nedumeriţi parcă de cele petrecute. — Cu sănătate, grăi 
părintele și eşi pe ușa “lăsată dechisă. 

Mergea încet privind înaintea lui. Il frământa gânduri. Doamnă, 
îşi zise, mari sunt minunile Tale. Cum'ai putul aduna mintea lui liut, 
care dela o vreme Te uitase pe Tine. Că el de când a venit acasă tot 
rău umbla; el învrăjbia oamenii, Hiut fugea de mine și în privința 
aceasta nu mam putut dumiri multă vreme. lată, sufletul lui s'a. 

deschis. Aşteptam dela dânsul mărturie împotrivă- -mi, dar văd că am 
păcătuit socotind că va cădea din rău în mai rău. Parcă mi se ridică 
o ceață de pe ochi şi mă văd adăpostit sub un pod în spatele fron- 
tului. Așteptam din clipă 'iclipă să sară podul și să ne sfărâme și pe 
noi, o schijă de obuz. Cât timp a trecut, nu ţin minte. Pe 'aserate mă 

pomenesc cu comandantul diviziei. Venea de pe front. — Ei, părinte, zice 
"el, greu la răsboi, de feţe bisericești. — Mai greu de cele cu stea, îi 
răspund, că văd pe domnul general parcar fi un soldat care caută 
cartușe. — Mai las'o părinte, îmi zice el glumind, mi-e foame, ai ceva? 
Aveam niște brânză iute de nmo puteai pune 'n gură Şi nişte pâine, 
vai, Doamne, ce pâine. El a mâncat şi după ce sa săturat a prinsa 
scrâjni din dinţi, că vezi nu-i mai plăcea și pe urmă mi-a făgăduit 
un galon de vin. De bucurie, îmi zicea că ce i-oi cere, el are să-mi ` 
împlinească. 

Cum se aștepta la un atac de noapte a 'mas cu mine sub pod 
în apropiere de front. Galonul de vin a venit pe la miezul nopții, 
generalul a băut un păhar, eu unul, pe urmă am vorbit, am băut ceai. 
şi am văzut că se face ziuă, o zi întunecată cu neguri ce scoborau ca 
fulgerul din munţi. — Incă mam isprăvit, părinte, îmi spune generalul, 
ai să spovedești patru condamnaţi, nişte păcătoși.. Au părăsit posturile. 
Trebue să sosească acuma. 

L-am ascultat și nu știu ce presimțiri aveam. Numai atâta i-am 
răspuns: Răsboi!... 

După o jumătate de ceas au venit și cei patru: condamnaţi, 
escortați de o secţie de execuţie. Mam apropiat de dânșii să-i văd 
mai bine. Numai pe unul l-am cunosut, că era din sat dela mine. l-am 
mângăiat pe toți, nici eu nu știu ce vorbe le-am spus, şi mam dus. 
la general, care tocmai se pregătea de plecare. Imi venea greu să 
încep, parcă viața mea era în primejdie. l-am amintit cuvântul' ce-mi 
dase câteva ceasuri mai înainte și l-am înduplecat să-l ierte pe Iliu. 
— lartă-i şi pe ceilalți, m'am rugat’ de dânsul. — Fig, zise înduioșat; de 
acuma am să mă păzesc să dau ochii cu popa... 

lacă, își urmă gândurile părintele, Iliuț a avut noroc, și-a scăpat 
cu viață din război și s'a 'ntors acasă. Rău nu i-am făcut niciodată. El 
cel dintâi a început a cârti împotrivă-mi. Nam voit să-i amintesc de 
clipa aceea când viața lui sta pe o muche de cuţit și iată, și-a adus 
singur aminte. când a intrat în primărie. Sufletul lui nu se ticăloşise 
până într'atata. A biruit dreptatea în cel pornit pe căile pierzării, şi 
astfel sa împlinit cuvântul din Evanghelie. 


IV. 


A doua zi proprietarul a trimes după părintele Ilie, să vină numai 
decât la curte. Se trământa și nu avea astâmpăr în biroul lui. I se 
părea că timpul stă pe loc, că clipele sunt lungi, ca veșnicia. Se uita pe 
fereastră și tresăria la cel mai mic sgomot ce auzia. Nu putea gândi la 
ceva; toate erau încâlcite în mintea lui. Se speria de pașii lui, îi era 
frică de dânsul, de tot ce- l încojura. S'a așezat la biuroul lui, a închis 

ochii să nu vadă nimic, că-i era groază de câte le vedea. Aproape 
nici wa auzit când s'a dechis ușa și-a intrat părintele Ilie. 

Numai o noapte trecuse dela cele întâmplate și domnu! Nicolai 
era schimbat la faţă parcar fi bolit ani și ani de-arândul. Părintele 
Ilie s'a oprit în mijocul odăii, privindu-l. “Proprietarul era alb la față, 
tras, cu mustăţile în neorânduială, cu părul vâlvoi. Nasul i se subțiase și 
cum sta cu ochii închiși părea un mort. In jurul lui răspândea groază 
şi o temere nelămurită. “Părintele după ce tăcu un timp, vorbi: 

—- Maţi chemat, domnule Niculai. 

El deschise ochii ce priveau tulburi din adâncul orbitelor. 

— Maţi chemat, repetă părintele. 

El se uita drept în fața părintelui Ilie şi făcând o sforțare se 
ridică în picioare. 

— Părinte Ilie, începu el, iartă-mă. De ieri nu mai am nici o 
linişte. Morţii au intrat toți în casă la mine că le-am tulburat 
liniștea, Cu ei mi-am petrecut noaptea, vai ce noapte a fost! la-l înapoi 
pământul părinte, ia-l și spune-le să rămână liniștiți în morminte. Dă 
poruncă să aducă gardul unde a fost, că eu nu pot trăi cu ei.. 
lartă, părinte... 

— Liniştiţi-vă, domnule Niculai îi spuse părintele, atingându-i 
ușor fruntea care ardea, Se va face așa cum doriți... 

-— Acuma îndată răspunse. 

— Acuma, întări părintele; liniştiți-vă însă, că ardeţi cum îi para. 

— Nau să mai vie morții aicia? întreabă domnul Niculai, ca să 
se asigure. 

Părintele își dădu seamă că domnul Niculai aiurează. Il luă de 
braț și îl conduse în odaia alăturată, dându-l în seama femeii ce-l 
îngrijea, și el singur, se duse în oraş saducă un doctor. 

Acuma a încetat toate ACU asul dintre parohul și tânărul 


proprietar de pe meșia Arnăuţului... 
VASILE SAVEL 

România și Politica externă 


Războiul cel mare a schimbat cu desăvârşire harta Europei. O 
nouă configuraţie geografică înseamnă însă și o nouă împărțire a for- 
telor. Situaţiunea politică este cu totul alta azi, “decât acum opt ani. 
Istoria universală nu a cunoscut până în ceasul aceasta o așa prefa- 
cere bruscă Şi radicală : niciodată organsime politice. din cele mai pu- 
ternice nu sau prăbuşit numai după câțiva ani de luptă, pentruca alte 
state să renască pe ruinele lor. — Să nu ne uimească deci adevărul 
formulei: Europa a născut a doua oară. 

In orientul apropiat, România a urmat și ea legea acestei evolu- 
țiuri precipitate. Unitatea ei naţională dobândită cu un ceas mai de- 
vreme, a deschis noi perspective viitorului său. Stat puternic de aproape 
20 de. milioane de locuitori, cuprinzând în hotarele sale pământul cel 
mai roditor şi mai bogat de pe bătrânul continent, ea are dreptul să 
năzuiască la'o propășire şi la un rost politic din ce în ce mai im- 
portant în colectivitatea internaţională. 

In balanța factorilor politici cari cuprind în germene ziua de 
mâine, apasă însă o mare ameninţare pentru viitorul ei. Așezarea sa 
- la hotarul a două lumi, a două civilizaţii, a două mari tendințe politice 
potrivnice, ascunde o primejdie pe care suntem datori să o vedem și 
să o cunoaştem. Instinctul de conservare al națiunei trebue să înarmeze 
din primul ceas gândul conducătorilor ei. Avem nevoie de o politică 
externă născută din acest instinct, pătrunsă adânc în conștiința una- 
nimității țării, și admisă ca o dogmă inviolabilă de cârmuitorii ei, ori- 
cari ar îi "dânșii. O asemenea politică externă, care să nu mai fie patri- 
moniul excluziv al unei diplomații restrânse, ci rodul înțelegerii lumi- 
nate a tuturor, nu va mai putea “suferi fluctuațiunile mișcărilor politice 
interne sau capriciile oamenilor zilei. In afară de aceste fluctuațiuni 
şi pe de-asupra lor, ea va însemna un punct fix de solidaritate și de 
colaborare a tuturor forțelor ţării. — Ea va întări legătura trecutului 
cu viitorul şi va înrâuri în bine asupra evoluțiunei noastre ca stat. 
Garanţie supremă a zilei de mâine, o asemenea politică externă uni- 
tară și constantă, va avea şi rostul înalt de a străjui în numele pri- 
mejdiei veșnic vii, o conștiință națională care trebuie deasemeni să 
fie pururea neadormită. 


* 
* * 


Actul de naștere al României de azi, subscris la Versailles, la 

Saint Germain și la Trianon’ a statorit aşezămintele noi ale țării 
noastre. Tratatul de pace, care punea capăt marelui război, a consfințit 
astfel complecta biruință a principiului naționalităților din orient: 
adunând în același organizm politic 15 milioane de români răslețiți 
sub trei dominațiuni străine, s'a încheiat lungul proces al unității noastre 
naționale. 

Din acest punct de vedere, opera păcii a fost consecventă și 
egală față de toți. Monarhia Austro-Ungară a plătit cea dintâi o veche 
datorie taţă. de acest principiu politic al statului întemeiat pe națiune. 
Rusia şi Germania au adus contribuțiunea lor silită la opera de pre- 
facere. Din jertfele acestea s'au ridicat sub cenușa anilor Ceho-Slova- 
cia și Polonia; Serbia și România au strâns în jurul lor trunchiurile 
de ţară rupte de veacuri din pieptul ființei lor etnice. Din înfăptuirile 
trecutului, nu au rămas decât umbre și amintiri. Puterea care ca și în 
domeniul științelor fizice guvernează viața popoarelor a disociat sta- 
tele cari nu erau întărite prin cimentul comunității de rasă. Centrifugă 
ieri, această putere strânge azi spre noi centre de viață, popoarele din 
centrul Europei. Delia Viena şi Budapesta, axa politică a alunecat ast- 
fel spre- Praga și Belgrad, Varşovia şi București. 
Evoluţia nu este însă sfârşită. Forțe dispărute o clipă, reapar; 
forțe sfărâmate aproape, renasc; trecutul tresaltă viu încă la fiecare 
pas, în atingerea unor răni cari nu vor parcă să se închidă. Pre- 
zentul înseamnă pentru mulți numai o prăpăstie. Cu ochii ţintiți în 
viitor, aceia caută să desluşiască ceasul când o punte va înoda legă- 
tura ruptă, va apropia pe „ieri“ de „mâine“ 

Sunt multe utopii și multe himere. Este însă şi realitatea unei 
„primejdii. Himera stă în imaginațiunea acelora cari cred că pot 
răsturna mersul istoriei. Realitatea unei primejdii stă însă în faptul 
unei dușmănoase așezări geografice, și a unei neliniște și nesiguranțe 
generale cari stăpânesc tot continentul. 

Inpotriva celei dintâi, ne putem apăra, numai cunoscând-o în 
toată întregimea ei; împotriva nesiguranței putem reacţiona însă prin 
întărirea orânduirii celei noi, prin alianțe politice și prin înjghebarea 
unui echilibru de forțe, stabil și sigur în Europa centrală. La această 
„operă, România poate și trebue să aibă un rol hotărâtor. 


-$ 
* * 


Formula' „statului tampon“ a fost născocită de multă vreme. — 

De câteori era vorba dearidica o piedică factice în calea vreunei. 
puteri, sau de a depărta două națiuni îndușmănite, diplomații recurgeau. 
la o asemenea creațiune ad-hoc. In timpurile din urmă chiar, sunt 
destui aceia cari ventilează ideia unui stat renan. între Franța și 
Germania. i 

Sunt însă alte țări, cari prin forța lucrurilor sunt menite acestui 
rol ingrat și primejdios. Fără a cerceta rostul adânc al istoriei, și a 
încerca să stabilim dacă cu 19 veacuri înainte, colonizarea Daciei- 
romane, a avut tocmai acest înțeles de a ridica un scut la hotaruj 


f 

nordic al imperiului, trebue să recunoaștem că azi, România, îl înde- 
plinește prin fatalitatea neiertătoare a aşezării sale geografice. 

Intre lumea germană şi între lumea slavă, în calea tendinței 
„nach-osten“. a rasei teutone, și de asemenea în calea spre occident 
a Rusiei de ieri şi de mâine, a slavizmului european sau aziatic, nea- 
mul românesc stă la oarecare răscruce care va însemna în viitor ca 
şi în trecut, ciocnirea de totdeauna a celor două forţe. 

Din acest punct de vedere ne putem considera în adevăr o 
„Belgie a orientului“. Ce înţeles adânc şi dureros are această apropiere, 
ne lămureşte trecutul apropiat. Și tot el ne învață că „primejdia în- 


seamnă de multeori, o garanţie a viitorului. Cei cari. trăesc în credința ` 


ei, cu conștiința că dreptul la viaţă al unui popor și al unui individ 
este ceva sacru, găsesc tocmai în aceasta comuniune de fiecare ceas, 
și forța și înțelepciunea pentru a o învinge. 

La "noi, conştiinţa acestei primejdii există. Ea are însă o gamă 
întreagă pe care se manifesteasă. Dela cei cari o privesc cu surâsul 
încrezător al omului care: reușește totdeauna şi care e sigur de noro- 
cul lui, până la acei profeți obicinuiți ai nenorocirii, cari nu văd so- 
luțiuni decât în transacţii sau chiar în adevărate alienări ale indepen- 
denţei noastre, ea are și ‘azi, după răsboi, prea mulți tălmăcitori. Se 
pare că lupta cea mare nu a limpezit încă pentru toţi românii, în mod 
definitiv, unicul rost al existenţei noastre ca popor latin, între lumea 
germană și lumea slavă. Sunt și azi mulți cari cred că p^t propovădui 
un viitor mai bun, în apropierea noastră de Rusia, sau ceiace e și mai 
rău, re- -înfeudarea noastră la politica de mâine a Germaniei. Sunt 
mulţi profeți cari cred că pot face, în numele așa zisei politice de rea- 
lități, tranzacții viitoare în nitarea trecutului. 

A uita însă trecutul, este a nesocoti viitorul. Istoria se repetă: 
aceleași forțe înseamnă aceleaşi tendinţe, oricare ar fi varietatea sau 
evoluţia formulelor. — Trebuie de aceia să ținem vie în amintirea noa- 
noastră, priveliștea luptei care s'a purtat veacuri de-arândul, a neno- 
rocirilor ei, a marilor și mortalelor primejdii prin care am trecut. Slabi 
și răslețiți, am fost în cursul istoriei o mică plută lovită crâncen de 
valul rusesc la răsărit, de valul turcesc la miază-zi, de valul germano- 
maghiar la apus. Ne-am lovitde stânci uriaşe, dar nu ne-am sfărâmat, 
au trecut peste noi furtuni și nu ne-am scufundat, am suferit mult 
dar am biruit. 

Taina acestei ursite” grele și totuși norocoase, stă în puterea cu 
care ne-am păstrat tot timpul individualitatea noastră ca popor cât și 
ca organism politic. Vasali ai turcilor, existam totuşi ca stat; atrași de 
Rusia pravoslavnică, continuam a duce o viață culturală și "religioasă 
distinctă; supuși influenței germane și maghiare, îngrădeam cu bunul 
simţ caracteric al rasei și cu luminosul ei instinct de conservare o 
asemenea influență dăunătoare. 

Și astfel în jocul de echilibru și ciocnirea constantă a forțelor, ră- 
mâneau totdeauna la suprafață. Fără a ne da nimănui, găseam tocmai 
în rivalitățile cari treceau de-asupra noastră posibilitatea unei existenţe. 
Neîncrezători prin forța lucrurilor față de vecinii puternici cari ne în- 

corporase, cu ochii țintuiți asupra apusului mai îndepărtat, aşteptam dela 
el ceva mai bun și mai drept. Aceasta nu înseamnă că în trecut, nu 
au fost în țările românești susținători ai unei politice de înfeudare a 
noastră la remorca vreunui puternic vecin. Au exisțat totdeauna ase- 
menea tendințe, pe cari însă din fericire le-a înlăturat tradiționala con- 
cepțiune a înaintaşilor noştri asupra datoriilor lor în conducerea de- 
stinelor patriei. 

Astfel a evoluat „politica externă“, în trecutul statului român. Din 
purcederea ei constantă în direcțiunea aceleiaşi linii: individualitatea 
noastră etnică și politică, și în urmărirea, foarte timidă sau chiar sub- 
conștientă la început, din ce în ce mai energică și mai luminoasă însă, 
mai târziu, a aceluiaș țel: unitatea noastră națională, — s'a tras un drum” 
care are rostul şi Caracterul său. A merge azi înainte, făcând o coti- 
tură hotărâtă, ar însemna să ne depărtăm de un trecut care înseamnă - 
-pentru noi ceva sacru şi dătător de viață. 

Fireşte, împrejurările sau schimbat, raportul forțelor e astăzi altul, 
deci atitudinile trebuesc schimbate pentru a fi puse în acord cu timpul. 
Adevărul acesta este just însă numai în parte. Formulele Sau schim- 
bat: tendinţele sunt însă aceleași. 

România de. azi se găseşte în pragul unei existente noi. România 
însă nu poate inova nimic: Ea are o datorie şi o misiune mai ușoară: 
ea trebue. din învățătura trecutului și din experiența înaintaşilor să 
tragă drumul ei pentru viitor. Din fapte și pilde vechi, să creieze operă 
nouă, sau astfel zis, din politica externă din trecut, să înfăptuiască, 
prin adaptare politica externă a timpurilor noi! 

x * x 

Voci cari urmăresc cu bună credință poate, dar fără înțelegerea 
istoriei, alte drepturi, şi voci cari în serviciul altora luptă pentru ace- 
lași țel, se rostesc și la noi, pentru o schimbare a atitudinei noastre 
politice. Uiiând tratatele în puterea cărora noi am născut ca stat 
și ca mare putere în Europa centrală, anume apostoli ai unei credinţe 
nefericite, încearcă să ne îngrijoreze cu spectrul zilei -de mâine, când 
între Germania iarăş puternică și între Rusia reînviată. vom trebui să 
alegem... sau să murim. 

Nu vom alege, şi nu vom muri. Nam ales în trecut când 
eram puţini şi despărțiți, nu vom alege nici azi când suntem toți la- 
olaltă. Și nu vom muri. căci existența noastră aci, la hotarul apusului 
cu răsăritul, are un rost bine însemnat, și o menire mai mare poate, 
decât o credem. 

A cunoaşte acest rost, și a împlini această menire este a birui 
și a exista, împotriva timpului și împotriva oricui. 


Paris, Aprilie 1923. V. N. P. 

Cronica politică 


Ultima întrunire dela „Dacia“ 


— „Trăiască Maniu, regele Ardealului!“ — „Jos Iorga, 
cămila Palatului!“ — 


Ne-am lămurit acum, definitiv, asupra soartei pe care va avea-o campania 
de răsturnare” întreprinsă de opoziția naţional-ţărănistă. Am văzut cu ochii noștri 
ultima întrunire din Capitală, cu toată punerea în scenă a manifestației de stradă, 
(in vălmășagul căreia câțiva agenţi electorali şi-au expus atât de eroic fălcile) şi 
ne-am putut da seamă de aranjamentul întregei mascarade. Violentele exerciţii de 
oratorie populară din sala Dacia adună spectatori din ce în ce mai puțin curioși 
şi din ce în ce mai biazaţi. In Duminica senină de primăvară, se găseau mult 
mai numeroşi amatori de distracţii la alergările de cai, pe hipodromul dela Băneasa, 
decât în fața Casei de depuneri, unde d. Mihai Popovici se agita, foarte ridicol, 
în fruntea unei trupe de profesioniști ai întrunirilor. 

Puţinii cetăţeni veniţi de data aceasta la chemarea glasului de` trâmbiță 
revoluționară al dlui luliu Maniu, au avut prilejul să asculte din nou aceeaș arie 
cunoscută, pe care nici-o explozie de convingere ma ridicat-o de-asupra banalităței 
și nici-o frumusețe de expresie wa salvat-o din nămolul trivialităței ; ei s'au con- 
vins, înstârșit, că dacă ţara e cârmuită rău de dnii Brătianu, Constantinescu și 
Duca, mântuirea nu poate veni decât dela falnicii oratori ai poporului, dnii Hor- 
topan, Popescu şi Chiriţă, prezidaţi cu toată demnitatea de di amira! Graţovschi, 
teribilul reprezentant al dlui Const. Stere, care stătea acolo ca o garanţie că barca 
„celor o sută“ din Cluj navighează încă în apele țărăniste. Oratorii partidului 
țărănesc au lipsit insă, şi lacuna aceasta s'a resimțit în alcătuirea programului ; 
nici dl dr. Lupu, nici d! Virgil Madgearu, nici dl Ion Răducanu, nici chiar di lon 
Buzdugan... Sar părea că întreaga grupare condusă de dl lon Mihalache s'a re- 
tras dela o vreme într'o prudentă rezervă, lăsând pe d! Iuliu Maniu să suporte 
singur povara interminabilului său expozeu, menit său arate bucureştenilor, ce co- 
moară de „descălecător“ s'a îndurat să descindă dela Șimleu, direat pe strada 
Carol. 

Bietul d. Maniu! Câte sforțări de retorică răsuflată, pentru a combate două 
ceasuri încheiate Constituţia pe care o socotește inexistentă, și ce de silințe supra- 
omeneşti, pentru a chema toată suflarea românească pe baricadele pe cari di Mihail 
Cantacuzino le pregăteşte, desigur, în fața Ea său palat de pe calea 
Victoriei . - 

Viednica trudă a fost însă răsplătită. O. voce cam răguşită din sală l-a 
aclamat pe fostul președinte . al “Consiliului dirigent, şi l-a proclamat „rege al 
Ardeatului“. Asemeni acelor nenorociţi iluzioniști, cari se socotesc în imaginaţia lor 
bolnavă miliardari americani, prinți ai Saharei sau impărați ai Mesopotamiei, 
d. Iuliu Maniu e gata să primească sceptrul lui Sigismund Bathory, parodiat în 
mucavă, şi să se încoroneze apoi la Alba-Iulia. Atunci, d. Romulus Boilă n'ar mai 
rămâne la Dicio-Sân-Mărtin, ca astă toamnă, şi S'ar grăbi să țină poalele hiamidei 
augustului său unchi şi stăpân. 

Evident că într'o adunare unde clocoteau asemenea conspirații, ceilalţi 
oameni politici ai României, cari nu par să recunoască titlurile noului „rege ai 
Ardealului“, au fost trataţi cu o neindurată severitate. In special, dl N. Iorga, s'a 
văzut crunt flagelat, strigându-i-se: „Jos lorga, cămila Palatului!“ Cămila Pala- 
tului de astăzi, este însă după cât știm, acelaș di lorga, în fața căruia, acum patru 
ani, se prosterna întreg partidul național, dela Șomcuta-mare până la Răşnov. E 
drept că pe vremea acceea, dl Iuliu Maniu nu-și etalase încă veleitățile monar- 


hice... 
x * 


bn * 

Nu e, în orice caz, vina noastră, dacă în mijlocul acestor manifestări de 
ciudat dezechilibru, un observator obiectiv nu mai ştie, se află oare în fața unei 
indeziderabile prelungiri a Carnavalului, sau e vorba despre o serioasă maladie a 
imaginaţiei, care a cuprins deodată credincioasa gardă a salariaţilor lui Renner, 
Ganz şi Marmorosch. Viitorul apropiat ne va lămuri poate, și acest mister. Cum 
însă majoritatea oamenilor din țara aceasta nu sunt aranjaţi pentru o orgie de 

„tiribombe“, nici pentru un acces de nebunie colectivă, acfunea național-țărănistă 
se va încheia cu un trist faliment. 

Ridicolul ucide deopotrivă, fără milă, şi pe nebuni și pe charaghioși. 


IOAN BALINT 

GAZETA RIMATĂ 


Portrete 


— Revoluţionazul din Gherla — 


Imi veţi permite, domnii mei, 
Să vă prezint un exemplar 
De cel mai abstinent holtei : 
Călugăr-revoluționar ! 

El e ştrengar, și e chefiiu, 
Și totdeauna-i... parfumat, 
Dar dacă vine-acas' târziu, 
Inseamnă că e subjugat 
Evlavioasei sale firi 

Și toată noaptea stăn altar - 
In cele două mănăstiri, — 
La Fenfina și Alcazar. 


L'acuză unii că-i fățarnic 

Și ca mințit prea mult în viață, 
(In fiecare zi, zadarnic, 

Arama, el și-o dă pe faţă). 

EI persecută-o „Camarilă“, 

La Buftea merge 'n ofensivă, 

Și Dinastiei, fără milă, 

Ar vrea să-i rupă din colivă... 

Mai elegant decât Syr Grey, 
Decât Boilă mai locvace, — 
Injură strașnic pe Stirbey, 

Dar vinul lui să-l bea, îi place. 


Anul trecut, întrun turneu 
Electoral, la Mediaş, 

Pe când se răsboia din greu, 
Destinul i-a cam fost vrăjmaş : 
Un săs ba prins pe coridor 
Intr'un costum foarte sumar, 
Și-a fost scandal îngrozitor, 
Căci crudul revoluționar, 
Văzând o chelneriță sască, 
intrase rău cu ea la sfadă, 
Și. încercase s'o silească 

Să stea puțin... pe baricadă. 


Acasă-i foarte puritan, 

Și-i tare în teologie, 

(E și el academician 

In Gherla, la Academie). 

La Cameră, se poartă bine. 
Cu gesturi repezi și tranşante 
Dă; ca la bal, cu serpentine 
Și scoate paze-asjixiante... 
Cel mai cucernic ucenic, 

Nu se preface mai deplin : 
Căci el la Blaj e mucenic, 
Șin Bucureşti... e Rasputin l... 


TOT-ANKA-MAN 


șeful faraonilor 
din Soinoc-Dobâca 


526 


© BCUCIuj 


EA 


Ae Or e 


Aa e 
e 0 0, az... 





Apelul la străinătate. — Contraţii 
noştri dela Patria sunt foarte mulţu- 
mifi că cei câţiva corespondenți en- 
glezi, chemaţi. de d. Iuliu Maniu la 
București, au putut să-şi dea seama 
de... revoluția care e gata să isbuc- 
nească subt conducerea lui popa Man. 
Nu ştim ce vor fi gândit gazetarii din 
Londra despre figura măslinie a ilus- 
trului călugăr dela Gherla; şi-au re- 
împrospătat, desigur, unele amintiri 
coloniale. In ceeace priveşte discur- 
urile, oratorii partidului naţional au 
beneficiat de fericita împrejurare că 
oaspeții străini, nu le pricepeau. Ma- 
nifestaţia de stradă însă, trebue să-i fi 
impresionat în chip deosebit, în ziua 
în care în Camera comunelor dela 
Londra se încinsese o încăerare în- 
iradevăr serioasă. La București, lucru- 
rile au fost mult mai palide: d. Raul 
Crăciun dela Epoca abia a tost atins 
puțin la nas, și numai câteva picături 
de sânge nevinovat au stropit eleganta 
sa batistă de olandă, parfumată cu 
„Coty“: trotuarele au rămas intacte. 

In ceeace ne privește, apreciem totuş 
ideea de a se aduce gazetari din An- 
„lia, ca să ia apărarea dlui Coltor în 
presa de pe malurile Tamisei. Na is- 
călit d. Alexandru Vaida clauza mi- 
norităților? 

Aşteptăm deci, urmarea. Așteptăm 
pe d. Scotus Viator. Aşteptăm un de- 
legat al „Ligei naţiunilor“. Aşteptăm 

un operator cinematografic dela „Pathe- 
freres“. Apelul la stăinătate e o idee 
bună. Numai astfel s'ar putea rezolva 
treburile noastre interne. Că mai există 
și puțină demnitate națională? Cine 
se mai gândeşte la ea? 


Șezători literare.. — „Societatea 
scriitorilor“ a pornit acum câteva zile 
întrun simpatic turneu de șezători li- 
terare prin Ardeal. Târziu sosesc acești 
slujitori ai slovei românești; mult în 
urma sucursalelor băncilor şi a altor 
căutători de noroc repede. Ei vor îi 


“primiţi, credem, cu o sinceră bucurie, 


pretutindeni. Trecători ai unei scurte 
clipe de insuflețire, poeţii şi prozatorii 
călători vor face lecturi în redingotă 
la Sătmar, la Arad şi la Sibiu, lăsând 
în urma lor amintirea unei seri deo- 
sebite, sortită totuș unei repezi uitări. 
In amestecul pestriț al oraşelor noastre 
înstrăinate, vor fi câteva momente de 
comuniune intelectuală, şi scrisul ro- 
mânesc va înregistra un platonic 
triumf de câteva ceasuri. 

Ar îi de dorit, firește, ceva mai mult 
decât atât. In urma scriitorului, viu 
tălmăcitor între două trenuri al pro- 
priei sale opere, — ar trebui să so- 
sească, statornică și aşezată, cartea 
lui. Așezate în cadrul acestor urări, 
șezătorile „Scriitorilor români“ au în- 
telesu! unei opere ațâțâtoare, de bună 
propagandă. Trei cetitori mai mult 

întrun târg dela marginea românis- 
mului, şi tot va fi un câştig pentru 
truda atâtor chilometri, umblaţi cu vo- 
lumele în geamantane. 

Nici un ostaș, şi niciun asalt, nu sunt 
de prisos în greaua luptă pentru res- 
taurarea sufletului românesc şi a tra- 
diţiilor lui de cultură, în pământul în- 
țelenit de nelucrare al Ardealului nostru 
urgisit atâtea veacuri: de negura in- 
străinărei. 


Ziaristul Vaida. — In coloanele. 


primitoare ale ziarului „Lupta“ din Bu- 
curești (bine cunoscutul organ de pu- 
blicitate al dlor Albert Honigman şi 
Leonard Paukerow) au apărut în ulti- 
mul timp câteva violente articole îm- 
potriva Suveranului, iscălite, cu mult 
curaj: Un deputat ardelean. Noduroa- 
sele exerciții de stil şi compoziţie, în 
care greșelile de gramatică nu rivali- 
zează decât cu necuviinţa limbajului, 
sunt intitulate de pildă: Regele lui 
Brătianu sau Regele și baioneta, şi se 
datoresc, după cât aflăm, dlui Alexan- 
dru Vaida. Fostul colaborator de oca- 
zie al revistei „Oesterreichische Run- 
dschau“ din Viena şi-a reluat deci 
pana sa, şi, gelos pe succesele din 
1916, revine după şapte ani pe arena 
publicisticei. 

Adulatorul de ieri al Habsburgilor 
să răţoieşte azi la regele României, 
ameninţându-l. E foarte firesc. D. Vaida 
se găsește astfel întro perfectă con- 
tinuitate de acţiune. (Deşi tot domniei 
sale i se datorește celebra apostrofă : 
— Numai boul e consecvent!) 

In noua sa ipostază antidinastică, 
fostul medic dela Karlsbad, e într'o 
tovărăşie normală. Pe deoparte pro- 
tectorii lui Max Goldstein, autorul 
atentatului dela Senat; pe dealtă parte 
procurişti fabricei Renner, cari au re- 
fuzat să depună cu funcționari jură- 
mântul de credință față de Statul ro- 
mân. Cresc, într'o tabără, acțiunile po- 


litice. Sporesc, în tabăra cealaltă, tan- 
tiemele... 


D. N. Iorga și foștii tovarăşi. Im- . 
presionat de ecoul interesat pe care 
Pau avut în străinătate ultimele mani- 
festaţii de stradă ale partidului naţio- 
nal, d. N. lorga trimite pentru „Nea- 
mul românesc“ următoarele rânduri 
din Paris : 

„Ziarele franceze anunţă revoluția 


__din Bucureşti. Ea sar fı întâmplat 


acuma chiar. Poporul s'a ridicat în, 
masă pentru a combate o Constituţie” 
care nu-l interesează decât prea puţin. 
Mai-mai că Sar fi dat lupte pe strâzi. 
Fruntașii opoziţiei unite au fost închiși 
şi păziţi de pretorienii guvernulu 
pentru ca să nu poată apărea în Ca- 
mere cu sirenele, gazele puturoase şi 
alte atribute ale inteligenţei luptătoare. 
Oribil. Mai de parte, ca să se vadă 
că adevărați țărani au luptat pentru, 
sfânta libertate, d. Mihalache apare 
în „Excelsior“ cu o” căciulă țuguia- 
tă. La spate o sinistră figură de jan- 
darm, cu tot atâta căciulă pe cap: 
e amicul său dela Soroca, „țăranul“ 
basarabean al „Luminii“, deosebit de 
agreabil francezilor, dacă l-ar recu- 
noaşte. Dar ceeace întrece măsura este 
că tot acest războiu, cu prespectivele 
de răsplătire, este atribuit „partidului 
național“ (foștii amici ai lui Take lo- 
nescu). Deci ei au plătit pe d. Mi- 
halache și pe nobilul său amic. Ei 
pun la contribuţie știința d-lui Mad- 
gearu ca și pe a părintelui Drăghici. 
Dar, vedeţi, tot ei, se vede, au angajat 
ca pe nişte rândași boiereşti buni la 
trântă, pe numiții Maniu şi Vaida, 
ex-ardeleni. Acest camuflaj adaus lå 
blufful pe care-l cunoaştem, cere însă, 
a fi şi explicat. O voi face“. 

D. N. lorga făgădueşte prin urmare 
o lămurire cu privire la foştii săi to- 
varăşi. O așteptăm. 

